

### 

**Lokal kompetanseplan for barnehagene i Bamble**

**2023-2024**

****

***Et inkluderende miljø for***

***omsorg, lek, læring og danning***

Innhold

[1](#_Toc143580085)

[Innledning 3](#_Toc143580086)

[Kompetanseplanens formål 3](#_Toc143580087)

[Regional ordning for kompetanseutvikling i barnehage 3](#_Toc143580088)

[Andre kompetansehevende tiltak innenfor reKomp 3](#_Toc143580089)

[kompetanseløftet for spesialpedagogikk og inkluderende praksis 4](#_Toc143580090)

[Roller og ansvar i rEkomp 5](#_Toc143580091)

[Statsforvalteren 5](#_Toc143580092)

[samarbeidsforum 5](#_Toc143580093)

[regionale nettverk 5](#_Toc143580094)

[Lokalt nettverk 5](#_Toc143580095)

[kommunen 6](#_Toc143580096)

[barnehageeier 6](#_Toc143580097)

[ledere av barnehagene 6](#_Toc143580098)

[universitet/høgskole 6](#_Toc143580099)

[Samskaping mellom barnehagene og USN 7](#_Toc143580100)

[Modell for organisering av Rekomp i bamble 7](#_Toc143580101)

[Fremdriftsplan for barnehageåret 2023 - 2024 8](#_Toc143580102)

[Midler til lokalt nettverk i bamble 8](#_Toc143580103)

[Gjennomføring 2023 - 2024 8](#_Toc143580104)

[Vedlegg – mal kompetanseplan for barnehagene 13](#_Toc143580105)

[**Litteraturliste** (listen kan bli endret underveis) 14](#_Toc143580106)

[Nyttige linker 15](#_Toc143580107)

# Innledning

## Kompetanseplanens formål

Formålet med kompetanseplanen er å bidra til at alle barn i Bamble har et barnehagetilbud av høy kvalitet. Tiltakene i planen skal bidra til at barnehagene og den enkelte ansatte har nødvendig kompetanse til å oppfylle barnehagens oppdrag og mandat.   
Kompetanseplanen bygger på den nasjonale strategien «Kompetanse for fremtidens barnehage. Revidert strategi for kompetanse og rekruttering 2023 – 2025».

Strategien har som mål:

Sikre alle barn et barnehagetilbud av høy kvalitet gjennom:

* minst 50 prosent av de ansatte i barnehagen skal være barnehagelærere
* minst 25 prosent av de ansatte i barnehagen skal være barne- og ungdomsarbeidere
* andelen styrere og barnehagelærere med mastergrad i barnehagen øker
* alle ansatte i barnehagen får mulighet til kompetanseutvikling
* alle barnehager utvikler sin pedagogiske praksis gjennom barnehagebasert kompetanseutvikling

## Regional ordning for kompetanseutvikling i barnehage

[Regional ordning for kompetanseutvikling i barnehage](https://www.statsforvalteren.no/nb/portal/Barnehage-og-opplaring/lokal-kompetanseutvikling-i-barnehage-og-grunnopplaring/regional-ordning-for-barnehager/) (ReKomp) er et av de nasjonale tiltakene for å nå disse målsettingene. Ordningen skal stimulere til godt samarbeid mellom barnehagemyndighetene, barnehageeiere, universiteter/høgskoler, statsforvalteren og andre aktører. Ordningen involverer hele personalet i barnehagen, på tvers av kompetansenivå, og foregår lokalt i den enkelte barnehage.

Ordningen skal være basert på lokale behov, og være organisert gjennom partnerskap med universitet eller høyskole. Partnerskapet mellom praksisfeltet universiteter og høgskoler skal også bidra til å styrke lærerutdanningene. ([Film Udir](https://vimeo.com/674335856?embedded=true&source=video_title&owner=7202142))

Alle kommunale og private barnehager i Bamble inviteres til å delta i ReKomp. Barnehager som ikke ønsker å delta, må vise til og jobbe etter egen kompetanseplan som er forankret i nasjonal kompetansestrategi.

## Andre kompetansehevende tiltak innenfor reKomp

**Barnehagefaglig grunnkompetanse**

Våren 2023 ble det undersøkt om det var interesse for barnehagefaglig grunnkompetanse. 70 ansatte meldte seg på. Det er kjøpt inn 6 filmer – 6 webinarer, samt oppgaver for refleksjon i mellomperioden. Samarbeidsforum ønsker å støtte alle lokale nettverk for organisering og gjennomføring av disse webinarene med kr. 20 000 per nettverk.

**Lokale tilretteleggingsmidler for ansatte i barnehager**

Tilretteleggingsmidlene er en del av Regional ordning for kompetanseutvikling i barnehage og må sees i sammenheng med revidert kompetansestrategi for perioden 2023 – 2025, «Kompetanse for fremtidens barnehage».

Midlene skal brukes for ansatte som deltar på studiepoeng- eller fagskolepoenggivende studier. Videreutdanningsstudier som er søkt via Utdanningsdirektoratets søkeportal inngår ikke i denne ordningen.

Samarbeidsforum for Vestfold og Telemark har besluttet å legge noen føringer for lokale prioriteringer:

1) Ansatte som allerede er i et studieløp og har mottatt tilretteleggingsmidler for studieåret 2022/2023 skal prioriteres først.

2) Ansatte som deltar på studier som bidrar til å dekke det lokale nettverkets plan for kompetansebehov innenfor felles tematisk satsningsområde for Vestfold og Telemark prioriteres etter ansatte under punkt 1.

3) Ansatte som deltar på studier som dekkes av felles tematisk satsningsområde for Vestfold og Telemark: Inkluderende miljø for omsorg, lek, læring og danning prioriteres etter ansatte under punkt 2.

Rammer for å søke tilretteleggingsmidler 2023 – 2024:

▪ Den ansatte må ha 50 prosent arbeidsforhold i barnehagen.

▪ Barnehageeier kan søke 70 000 kroner per ansatt som tar minst 30 studiepoeng/fagskolepoeng i studieåret 2023/2024.

▪ For studier som utgjør mindre enn 30 studiepoeng utbetales midler basert på utregninger av antall studiepoeng, 1 studiepoeng utgjør tilretteleggingsmidler for 2 333 kroner.

Midlene er knyttet til den enkelte ansatte/student, og skal derfor tildeles og brukes i den barnehagen hvor den ansatte jobber.

## kompetanseløftet for spesialpedagogikk og inkluderende praksis

Kompetanseløftet er et nasjonalt kompetanseløft, og skal bidra til at den spesialpedagogiske hjelpen er tett på de barna som har behov for det. Målet er at alle barn og unge opplever et godt tilpasset og inkluderende tilbud i barnehage og skole.

Kompetanseløftet er en tilskuddsordning som skal bidra til å vurdere og gjennomføre kollektive kompetansetiltak i kommunen.

Nasjonale mål med kompetanseløftet:

* alle barn og elever opplever å få et godt tilpasset og inkluderende tilbud i barnehage og skole
* alle barn og unge skal få mulighet til utvikling, mestring, læring og trivsel – uavhengig av sine forutsetninger
* barnehager, skoler, PP-tjeneste og andre i laget rund barnet og eleven må jobbe sammen for å skape et inkluderende fellesskap
* det pedagogiske tilbudet må tilpasses slik at alle får et best mulig utgangspunkt for utvikling og læring

Bamble kommune deltar i kompetanseløftet, og lokalt nettverk vil sammen med USN se disse to ordningene i sammenheng.

Satsingsområdene for Bamble kommune er:

* Kompetanse i prosessledelse og implementering for å sikre effekt av ulike satsinger helt ut i siste ledd i organisasjonen
* Brukermedvirkning fra barn og foreldre, både knyttet til det daglige arbeidet og mer systemrettet.
* Inkluderende praksis i møte med utfordrende atferd.

Alle ansatte forstår kompleksiteten av hva som kan ligge bak utfordrende atferd. Ønsker å styrke den faglige kompetansen knyttet til hvordan samhandle med barn og foreldre i saker hvor det har oppstått utfordrende atferd.

# Roller og ansvar i rEkomp

## Statsforvalteren

Statsforvalteren har ansvar for forvaltning av tilskuddordningen i sine fylker, og skal bidra til å formidle nasjonale rammer og føringer for ordningen.

Statsforvalteren tildeler midler til barnehage- og skoleeiere, universiteter og høgskoler, i tråd med innstillingen fra samarbeidsforumet. Statsforvalteren skal sikre at kriteriene for tildeling av tilskuddsmidler er oppfylt. Det vil derfor være viktig at statsforvalteren har et tilstrekkelig grunnlag for å tildele midler. I tillegg er statsforvalteren sekretariat for samarbeidsforaene.

## samarbeidsforum

I Vestfold og Telemark er det et samarbeidsforum. Forumet prioriterer tiltak og bruk av midler i sitt fylke. Samarbeidsforumet skal også bli enige om en overordnet langsiktig plan som angir rammer og prioriteringer i et langsiktig perspektiv. Planen skal bygge på lokale behov og bidra til forutsigbarhet for både eiere og universiteter og høgskoler.

Samarbeidsforumet har våren 2023 gjennomgått evaluering av kompetansebehov fra regionalt nettverk Vestfold og regionalt nettverk Telemark. Samarbeidsforumet har på bakgrunn av evalueringen besluttet at barnehagene skal få tid til å fordype seg i eget arbeid, og at det kun vil være ett satsningsområde som styrkes gjennom strategiperioden 2023 – 2025: *Inkluderende miljø for omsorg lek, læring og danning.*

## regionale nettverk

I tillegg til samarbeidsforumet, er det etablerert to regionale nettverk i fylket. Ett for Vestfold og ett for Telemark. Nettverkene skal bidra til samarbeid og erfaringsdeling mellom barnehager, og universitet eller høgskole. Det er de lokale behovene som skal være utgangspunkt for arbeidet i nettverkene, og behovene internt i nettverkene kan derfor også være ulike.

## Lokalt nettverk

Det lokale nettverket i Bamble består av styrere fra kommunale og private barnehager, representant fra PPT, representant fra Utdanningsforbundet og barnehagemyndigheten.

For barnehageåret 2023 – 2024 deltar følgende representanter:

Bjørg Ditlefsen, Grashoppa barnehage – privat

Aina Oterholt, Solstua kulturbarnehage – privat

Lissbeth Varnes, Sundby barnehage – kommunal

Hanne L. Enger, Falkåsen kunst og kulturbarnehage – kommunal

Line B. Johansen – Utdanningsforbundet

Inger-Helene Tønnesen - PPT

Marit Nikolaisen, barnehagemyndigheten – leder av nettverket

Fra USN deltar følgende personer:  
Mailin Alsøe

Camilla Heimstad-Bergseng

## kommunen

I regional ordning har kommunen to roller. Kommunen som barnehageeier er tilskuddsmottaker og er representert i samarbeidsforum. Kommunen som barnehagemyndighet er ikke tilskuddsmottaker, men skal være representert i samarbeidsforum. Barnehagemyndigheten skal bidra med sin kunnskap og oversikt over kompetansebehov for både kommunale og private barnehager i kommunen.

## barnehageeier

Barnehageeiere skal prioritere kompetanseutvikling utfra lokale behov og planer. De ansatte skal delta i vurdering av behov. Eiere skal planlegge og gjennomføre tiltakene i partnerskap med universitet eller høgskole. I partnerskapet er samarbeidet gjensidig, langsiktig og målrettet, styrker sammenhengen mellom teori og praksis, og gir læring for begge parter. For å lykkes med dette, vil det være viktig at partnerskapet omfatter alle fasene av utviklingsarbeidet.

## ledere av barnehagene

Hver enkelt barnehageleder har, i samarbeid med barnehageeier, ansvar for planlegging, involvering og gjennomføring av kompetansetiltak. De har et viktig ansvar for å sikre vurdering av kompetansebehov på en måte som involverer ansatte. Gode kollektive prosesser i den enkelte barnehage og skole om vurdering av ståsted, styrker, utfordringer og kompetansebehov bidrar til utvikling av gode og treffsikre kompetansetiltak.

Sammen med eiere har de også et viktig ansvar for å bidra til et godt partnerskap med universitet eller høgskole, gjennom å invitere dem inn i de lokale prosessene og vurderingene.

## universitet/høgskole

Universitet og høgskole inngår i partnerskapet og bidrar i:

* Å vurdere kompetansebehov
* Å definere mål
* Å vurdere aktuelle tiltak
* Utvikling av langsiktige planer
* Utforming og gjennomføring av tiltakene
* Vurdering av måloppnåelse

Universitet og høgskole bidrar med forskningsbasert og relevant innhold i ReKomp. De skal også bringe praksisnær kompetanse tilbake til lærerutdanningen, og skal delta i relevante samarbeidsforum.

## Samskaping mellom barnehagene og USN

Samarbeidet mellom nettverk, barnehagene og universitetet tar sikte på å utvikle et partnerskap basert på gjensidighet, likeverdighet og respekt. I prosessen skapes kunnskap sammen. Partnerskapet skal få betydning for både barnehagenes pedagogiske praksis, og barnehagelærerutdanningens praksisnære undervisningspraksis. I løpet av prosessen gjennomføres kontinuerlig evaluering, der den nye kunnskapen bidrar til videre planer. Ulike former for dokumentasjon vil være gjenstand for drøftinger, analyser, nye forståelser og endring. ReKomp baserer seg på pedagogisk dokumentasjon.

# Modell for organisering av Rekomp i bamble

**Styrergruppe**  
Private og kommunale eiere/styrere

**Lokalt nettverk**  
private/kommunale styrere, PPT, tillitsvalgt og barnehagemyndighet

USN

Nettverk/arbeidsgruppe  
Ressurspersoner, styrere, PPT og barnehagemyndighet

Nustad

Uksodden

Rønholt

Stokkevannet

Falkåsen

Grasmyr

Grashoppa

Solstua

Tirilltoppen

Sundby

# Fremdriftsplan for barnehageåret 2023 - 2024

Lokal kompetanseplan revideres årlig med bakgrunn i nasjonale og kommunale føringer, lokalt nettverks rapportering til UDIR, samt barnehagenes meldte kompetanse behov.

Hver barnehage gjennomførte våren 2023 en evaluering av sine målsettinger og tiltak for ReKomp 2022 – 2023. Med bakgrunn i evalueringen har barnehagene meldt inn sine kompetansebehov til lokalt nettverk.

## Midler til lokalt nettverk i bamble

|  |  |
| --- | --- |
| **Vedtak** | **Disponering** |
| Midler til lokale nettverk:  Kr. 86 276,- | Midler til lokale nettverk (20 000 kroner + 10%):  Skal brukes til å stimulere arbeidet i lokale nettverk knyttet til barnehagebasert kompetanseutvikling i partnerskap med USN. Midlene kan brukes til tiltak i strategien, faglitteratur, fagsamlinger, leie av lokaler, bevertning, o.l. |
| 101 timer =  kr. 447 430,- | Timene som tildeles omfatter den faktiske tildelte tid ute i barnehagen, med tilhørende for- og etterarbeid. Timene som hver barnehage får, inkluderer alt det faglige arbeidet USN skal gjennomføre mot den enkelte barnehage/lokale nettverk. Timene må benyttes i løpet av barnehageåret 2023 – 2024. |
| Kr. 200 000 | |  | | --- | | 1. Administrativ kostnad utbetales til USN og omfatter dekning av fagkoordinators arbeid, oppstartsmøter med faglige, herunder rigging, møtevirksomhet internt og eksternt, reisekostnader for fagkoordinator og faglærere. | |

## Gjennomføring 2023 - 2024

**Tematisk satsingsområde:** Et inkluderende miljø for omsorg, lek, læring og danning

**Undertema:**

* Relasjonsbygging mellom barn-voksen og barn-barn
* Barns medvirkning på barnehagehverdagen
* Bevissthet rundt voksnes holdninger og definisjonsmakt
* Voksne som fremmer vennskap
* Møte og støtte barns uttrykk og følelser
* Det fysiske miljø som fremmer lek, vennskap og fellesskap
* Personalets bevissthet om det unike barnet og mangfoldet i barnegruppen samt personalets oppmerksomme tilstedeværelse, deres aktive holdning og deltakelse for å beskytte, bekrefte og berike barns spontane lek

**Mål:**

* Ledere i barnehagen har kompetanse i å lede utviklingsprosesser i egen barnehage
* Personalet bruker pedagogisk dokumentasjon for å skape refleksjon og utvikling for barns inkludering i lek.
* Personalet bruker rom og materialer for å skape inkluderende lekemiljøer.
* Personalet beskytter, bekrefter og beriker barns spontane lek
* Personalet tilrettelegger for at alle barn deltar i lekefellesskapet
* Personalet har kompetanse på hva som fremmer inkluderende lek

|  |  |  |  |
| --- | --- | --- | --- |
| Dato | Innhold/aktivitet | Deltakere | Ansvar |
| 10. august | **Barnehagens kompetanseplan**  Styrer sender inn barnehagens kompetanseplan til barnehagemyndigheten. Videresendes til USN og lokalt nettverk |  | Styrer |
| 23. august  kl. 12 – 15.00  Møterom Synken | **Møte i lokalt nettverk**  Innhold:   * barnehagenes kompetanse-planer * Planlegge arbeidsgruppe   4. oktober   * planleggingsdag - program * lederdag 9. september * Kurs/konferanser om inkludering/lek? * Styrermøte 14. september | Lokalt nettverk | Barnehage-myndigheten |
| Innen 31. august | **Oppstartsmøte/samarbeidsmøte barnehage og USN.**  Planlegge samskaping barnehageåret 2023-2024 ut fra tildelte timer | Styrer, ressursperson og USN | Styrer |
| 8. september  kl. 8 – 15.00  Sted: Grenland konferanse-senter | **Lederdag**  Tema: «Verdibevisst meningsledelse» v/Kristin Tholin kl. 08.00 – 11.30  «Pedagogisk dokumentasjon og aksjonslæring» v/USN kl. 12.00 - 15.00  Oppgave til 4. oktober: Verdibevisst meningsledelse/pedagogisk dokumentasjon/pedagogisk analyse | Styrere og pedagogiske ledere | Lokalt nettverk og USN |
| September-november | **Arbeid ute i hver enkelt barnehage**  «Verdibevisst meningsledelse og å lede til barns meningsskaping i lek».  Pedagogisk dokumentasjon/  pedagogisk analyse | Personalet | Styrer og ressursperson. |
| 13. september  kl. 12 – 15.00  Møterom Hørsfjell | **Møte i lokalt nettverk**   * Planlegge arbeidsgruppemøte 4. oktober * Planlegge felles styrermøte | Lokalt nettverk | Barnehage-myndigheten |
| 14. september  Kl. 08.00-15.00  Møterom Langen | **Felles styrermøte**  Tema: Kompetanseløftet og utadrettet barnehageledelse- Artikkel 11 «Meningsskapende lederpraksiser i møte med ytre krav og forventninger» | Private og kommunale styrere | Barnehage-myndigheten/  lokalt nettverk |
| 4. oktober kl. 12-14.30  Møterom Grenland konferansesenter | **Arbeidsgruppemøte**  **Tema:** «Verdibevisst meningsledelse og å lede til barns meningsskaping i lek»  Alle har lest kapittel 1 i boken *Meningsbevisst meningsledelse*   * Pedagogisk dokumentasjon/pedagogisk analyse | Styrere og ressurspersoner | Lokalt nettverk/USN |
| 25. oktober  kl. 13 – 15.00  Møterom Hørsfjell | **Møte i lokalt nettverk**  Innhold:   * arbeidsgruppe 8. november. * Evaluere planleggingsdag og lederdag * Planlegge felles styrermøte 7. desember | Lokalt nettverk | Barnehage-myndigheten |
| 3. november  Grenland konferansesenter | **Planleggingsdag for alle ansatte**  «Barn som faller på utsiden» v/Ella Idsøe   * Hvordan inkludere barn som ikke selv klarer å komme inn i leken (og kanskje også avviser voksne). * Hvilke innfallsvinkler kan vi benytte for å få disse inkludert? * Hvordan kan voksne bidra til å fremme god lekekompetanse hos barn.   «Den lekne voksne» v/Hege Naper Hansson  Kommer tilbake til ytterligere innhold tidlig høst. | Personalet | Lokalt nettverk |
| 8. november  Kl. 12.-14.30  Møterom Halen | **Arbeidsgruppemøte**  Tema: «Mening, lek, mangfold og likeverd»   * Barn som faller utenfor lek * Pedagogisk dokumentasjon/pedagogisk analyse | Styrere og ressurspersoner | Lokalt nettverk og USN |
| November – januar | **Ute i barnehagene:**  Tema: «Mangfold, mening og likeverd i lek»   * Pedagogisk dokumentasjon/pedagogisk analyse | Personalet | Styrer og ressursperson |
| 7. desember  Møterom Langen | **Felles styrermøte**  Innhold kommer | Private og kommunale styrere | Barnehage-myndigheten/  lokalt nettverk |
| 14. desember  Møterom Langen | **Møte i lokalt nettverk**  Innhold:   * arbeidsgruppe 31. januar * Planlegge evaluering av ReKomp * Planlegge felles styrermøte 18. januar | Lokalt nettverk | Barnehage-myndigheten |
| 18. januar  Møterom Langen | **Felles styrermøte**  Innhold kommer | Private og kommunale styrere | Barnehage-myndigheten/  lokalt nettverk |
| 31. januar  Kl. 12-14.30  Møterom Halen? | **Arbeidsgruppemøte**  Tema: «Mangfold og inkludering i det allmennpedagogiske»  Innhold:   * Godt barnehagemiljø – boblene til Bergkastet | Styrere og ressurspersoner | Lokalt nettverk og USN |
| Februar – mars | **Ute i barnehagene:**  Personalmøte i etterkant – spre innholdet fra arbeidsgruppemøte  Tema: «Mangfold og inkludering i det allmennpedagogiske»   * Pedagogisk dokumentasjon/pedagogisk analyse | Barnehagene og USN | Styrer og ressursperson  Samskaping Bhg - USN |
| 14. februar  Møterom Langen | **Møte i lokalt nettverk**  Innhold:   * arbeidsgruppe 20. mars * planlegge innhold felles styrermøte 14. mars | Leder av lokalt nettverk | Barnehage-myndigheten |
| 14. mars  Møterom Langen | **Felles styrermøte**  Innhold kommer | Private og kommunale styrere | Barnehage-myndigheten/  lokalt nettverk |
| 20. mars  Kl. 12.-14.30  Møterom Halen? | **Arbeidsgruppemøte**  **Innhold:**  Tema: «Mangfold og inkludering i det allmennpedagogiske  Pedagogisk dokumentasjon/pedagogisk analyse | Styrere og ressurspersoner | Lokalt nettverk og USN |
| Mars – mai | **Ute i barnehagene:**  Personalmøte i etterkant – spre innholdet fra arbeidsgruppemøte  Veiledning fra USN ute i barnehagene | Barnehagene og USN | Styrer og ressursperson  Samskaping Bhg - USN |
| 3. april  Møterom Hørsfjell | **Møte i lokalt nettverk**  Innhold:   * planlegge arbeidsgruppe 8. mai | Lokalt nettverk | Barnehage-myndigheten |
| 8. mai  Kl.12.00-14.30  Møterom Halen? | **Arbeidsgruppemøte**  Oppsummering og erfaringsdeling av utviklingsarbeidet. Trekke tråder sammen | Styrere og ressurs-personer | Lokalt nettverk og USN |
| 15. mai  Kl. 12.00 – 15.00  Møterom Langen | **Møte i lokalt nettverk**  Innhold:   * Kompetanseplan 2024 - 2025 | Lokalt nettverk | Barnehage-myndigheten |
| 16. mai  Kl. 08.00 – 15.00  Møterom Langen | **Felles styrermøte**  Innhold kommer | Private og kommunale styrere | Barnehage-myndigheten/  lokalt nettverk |
| Ikke avklart | **Møter i lokalt nettverk**  Planlegge innhold Rekomp 2024-2025  Det settes inn møter ut fra behov. | Lokalt nettverk | Barnehage-myndigheten |

# Vedlegg – mal kompetanseplan for barnehagene

|  |
| --- |
| **PLAN FOR KOMPETANSEUTVIKLING I \_\_\_\_\_\_\_\_\_\_\_\_\_\_\_\_\_BARNEHAGE**    Samarbeid med  Statsforvalteren i Vestfold og Telemark  Universitetet i Sørøst-Norge (USN)  **Et inkluderende miljø for omsorg, lek, læring og danning** |
| **Tematisk satsingsområde:** Inkluderende miljø for omsorg, lek, læring og danning  **Undertema:**   * Relasjonsbygging mellom barn-voksen og barn-barn * Barns medvirkning på barnehagehverdagen * Bevissthet rundt voksnes holdninger og definisjonsmakt * Voksne som fremmer vennskap * Møte og støtte barns uttrykk og følelser * Det fysiske miljø som fremmer lek, vennskap og fellesskap * Personalets bevissthet om det unike barnet og mangfoldet i barnegruppen samt personalets oppmerksomme tilstedeværelse, deres aktive holdning og deltakelse for å beskytte, bekrefte og berike barns spontane lek   **Felles mål:**   * Vi bruker pedagogisk dokumentasjon for å skape refleksjon og utvikling for barns inkludering i lek. * Vi bruker rom og materialer for å skape inkluderende lekemiljøer. * Personalet beskytter, bekrefter og beriker barns spontane lek * Alle barn deltar i lekefellesskapet * Personalet har kompetanse på hva som fremmer inkluderende lek |
| **Barnehagens bakgrunn for valg av mål og tiltak:** (Hvordan har barnehagen kommet fram til disse valgene?). |
| **Barnehagens mål 2022-2023** |
| **Plan for tiltak 2022-2023** |
| Dato: Sted:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Sign. styrer Sign. ressursperson |

**Frist for å sende inn barnehagens kompetanseplan er 10.08.2023**

## **Litteraturliste** (listen kan bli endret underveis)

* Podkast: *Perspektiver – på barnehagefaglige fenomener*. Episode 24: Bente Ulla & Ann Sofi Larsen - om perspektiver på pedagogisk dokumentasjon og veiledning
* <https://www.usn.no/podkast/podkaster/perspektiver-pa-barnehagefaglige-fenomener>
* Kolle, T., Larsen, A. S., Ulla, B. (2017). *Pedagogisk dokumentasjon: Inspirasjoner til bevegelige praksiser* (2. utg.). Fagbokforlaget. (Særlig aktuelt er kapittel 8)
* Tholin, K. R. (2022*). Barnehagelærer og pedagogisk leder - verdibevisst meningsledelse av barna, innholdet og personalet*. Fagbokforlaget.
* Wenche h. Iversen, Birgitte Ljunggren og Kari Hoås Moen (red.) (2021) *Utadrettet barnehageledelse.* Universitetsforlaget
* Per Brodal og Charlotte Lunde (2022) *Lek og læring i et nevro perspektiv – hvordan gode intensjoner kan ødelegge barns lærelyst.* Universitetsforlaget
* Marianne Torve Martinsen (red.) (2021) *Trygt og godt i barnehagen – barns rett til et godt og psykososialt miljø.* Cappelen Damm Akademisk
* Birgitte Fjørtoft (2020) *Perlen furunål, en innføring i barns lek*. Universitetsforlaget
* Anne-Lise Arnesten (red.) (2017) Inkludering P*erspektiver i barnehagefaglige praksiser* (2.utg.). Universitetsforlaget
* Kleppe, Rasmus; Sando, Ole Johan; Hansen Sandseter, Ellen Beate (2020) *Innendørs risikofylt lek: muligheter for spenning og variasjon i barnehagens lekemiljøer,* [artikkel](https://oda.oslomet.no/oda-xmlui/bitstream/handle/11250/2758088/2460-Article%2bText-27791-1-10-20201222.pdf?sequence=2&isAllowed=y)
* Einar Sundsdal og Maria Øksnes *Til forsvar for barns spontane lek.* NOASP. [Artikkel](https://pedagogikkogkritikk.no/index.php/ntpk/article/view/89/732)
* Marit Bøe, m.fl. *Styrken vår er gruppa, det å være sammen mange*, Artikkel
* Sundal og Øksnes (årstall) *Om å verdsette barns lek.* Artikkel
* Else Johansen Lyngseth (red.) (2022) *Tidlig innsats i tidlig barndom,* Gyldendal

## Nyttige linker

* [Barnehagen for en ny tid, nasjonal barnehagestrategi mot 2030](https://www.regjeringen.no/contentassets/5bf0d0ed9f7442cdbe630c749abb8959/no/pdfs/barnehagen-for-en-ny-tid.pdf)
* [kompetanse for fremtidens barnehage, revidert strategi for kompetanse og rekruttering 2023-2025](https://www.regjeringen.no/contentassets/60cb8cea7014464a9cbd22bbb2e3664e/no/pdfs/kompetansestrategi-barnehage.pdf)
* Meld. St. 6 (2019-2020). [*Tett å - tidlig innsats og inkluderende fellesskap i barnehage, skole og SFO*](https://www.regjeringen.no/no/dokumenter/meld.-st.-6-20192020/id2677025/)
* [Artikkel - Hvordan forholder barnehagelærere og styrer seg til mobbing i barnehagen](https://www.utdanningsnytt.no/barnehageforskning-barnehagelaerer-fagartikkel/hvordan-forholder-barnehagelaerere-og-styrere-seg-til-mobbing-i-barnehagen/266753)
* [Del 1 Barns rettigheter - youtube](https://www.youtube.com/watch?v=9yNVKiqY98I&t=1s)
* [Del 2 Nulltoleranse og forebyggende arbeid - YouTube](https://www.youtube.com/watch?v=HXDFFOznoV4)
* [Del 3 Plikt til å sikre at barnehagebarna har et trygt og godt psykososialt barnehagemiljø - YouTube](https://www.youtube.com/watch?v=E_X8Vapj_vk&t=1s)
* [FUB – Hvordan skape et trygt og godt barnehagemiljø](https://www.youtube.com/watch?v=6XgsXMgeZ8g)
* Mobbeombudet i Vestfold og Telemark – ulike filmer:
  + [Bakgrunn for lovverket og grunnleggende prinsipper for å forstå det (1) - YouTube](https://www.youtube.com/watch?v=5707RYm9aa8)
  + [Hvordan sikre effektfull aktivitetsplan, felles oppfattelse og positiv utvikling? (2) - YouTube](https://www.youtube.com/watch?v=OUVExuW4_YA)
  + [Aktivitetsplan - En konkretisering (3) - YouTube](https://www.youtube.com/watch?v=8mnL0VaxRkM)